**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**sa 9. sjednice Upravnog vijeća Doma zdravlja Karlovac**

**održane dana 2. rujna 2022. godine**

**Karlovac, rujan 2022.**

**==========================================================================**

**DOM ZDRAVLJA KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-15512/2-22**

**Karlovac, 2. rujna 2022. godine**

**Z A P I S N I K**

s **9. sjednice** Upravnog vijeća Doma zdravlja Karlovac, održane dana 2. rujna 2022. godine s početkom u 7,12 sati.

Sjednica je održana telefonski sukladno čl. 7. st. 3. Poslovnika o radu Upravnog vijeća, Broj: 12-261/22 od 31. siječnja 2022. godine, zbog hitnosti za usvajanjem Cjenika Doma zdravlja Karlovac zbog obveznog dvojnog iskazivanja cijena od 5. rujna 2022. u 00:00 sati do 31. prosinca 2023. u 24:00 sata, sukladno Odluci o objavi uvođenja eura kao službene valute u Republici Hrvatskoj (NN br. 85/2022).

Poziv s materijalima za 9. sjednicu Upravnog vijeća Doma zdravlja Karlovac dostavljen je članovima Upravnog vijeća dana 31. kolovoza 2022. godine putem elektroničke pošte.

Svi članovi Upravnog vijeća, Dražen Tufeković, dr. med., spec. opće kirurgije, subspecijalist abdominalne kirurgije, predsjednik, Oliver Budimir, struč. spec. ing. sec., zamjenik predsjednika, Domagoj Modrušan, dr. med. dent., član, Ivana Mehle, dipl. učitelj, član, Sanja Brleković, dr. med. spec., član, kontaktirani su dana 2. rujna 2022. godine telefonskim putem te su se odazvali pozivu.

Svi članovi Upravnog vijeća su glasovali o predloženom Dnevnom redu i točkama istog putem elektroničke pošte.

Predložen je sljedeći

D N E V N I R E D

1. Donošenje Cjenika usluga zdravstvene zaštite žena Doma zdravlja Karlovac, Cjenika usluga ordinacija dentalne medicine Doma zdravlja Karlovac, Cjenika zdravstvenih usluga u ordinacijama obiteljske medicine, Cjenika RTG usluga, Cjenika usluga ortodontske ordinacije Doma zdravlja Karlovac te Cjenika usluga sanitetskog prijevoza

1. Različito.

Predloženi Dnevni red je jednoglasno s pet glasova ZA usvojen.

**Točka 1.**

U prilogu Poziva za 9. sjednicu Upravnom vijeću Doma zdravlja Karlovac su dostavljeni prijedlozi cjenika zdravstvenih usluga Doma zdravlja s dvojno iskazanim cijenama zdravstvenih usluga u euru i kuni uz primjenu fiksnog tečaja konverzije sukladno pravilima za preračunavanje i zaokruživanje utvrđenim odredbama Zakona o uvođenju eura kao službene valute u Republici Hrvatskoj (NN br. 57/2022 i 88/2022).

U skladu s Odlukom Vijeća (EU) 2022/1211 o usvajanju eura u Hrvatskoj 1. siječnja 2023. i Uredbom Vijeća (EU) 2022/1208 o izmjeni Uredbe (EZ) br. 2866/98 u pogledu stope konverzije eura za Hrvatsku kojom je utvrđeno da se stopa konverzije određuje na 7,53450 kuna za jedan euro, Vlada Republike Hrvatske je 21. srpnja 2022. godine donijela Odluku o objavi uvođenja eura kao službene valute u Republici Hrvatskoj (NN br. 85/2022) kojom je objavila dan uvođenja eura kao službene valute u Republici Hrvatskoj, fiksni tečaj konverzije, dan početka i završetka dvojnog optjecaja, dan početka i završetka dvojnog iskazivanja te druga pitanja potrebna za uvođenje eura kao službene valute u Republici Hrvatskoj. Sukladno točki II. citirane Odluke Vlade RH, euro će postati službena novčana jedinica i zakonsko sredstvo plaćanja u Republici Hrvatskoj na dan 1. siječnja 2023. Fiksni tečaj konverzije određen je na 7,53450 kuna za jedan euro. Razdoblje dvojnog optjecaja je razdoblje od 1. siječnja 2023. u 00:00 sati do 14. siječnja 2023. u 24:00 sata. Razdoblje obveznog dvojnog iskazivanja je razdoblje od 5. rujna 2022. u 00:00 sati do 31. prosinca 2023. u 24:00 sata.

Slijedom navedenog, na temelju čl. 19. Statuta Doma zdravlja Karlovac, a sukladno odredbama Zakona o uvođenju eura kao službene valute u Republici Hrvatskoj (NN br. 57/2022 i 88/2022), Upravno vijeće je jednoglasno s pet glasova ZA donijelo sljedeće odluke:

O D L U K A

Članak 1.

Donosi se Cjenik usluga zdravstvene zaštite žena, koji se primjenjuje u slučaju kad troškove usluge snosi pacijent osobno.

Članak 2.

Cjenik usluga iz prethodnog članka nalazi se u prilogu ove Odluke i čini njezin sastavni dio, a primjenjuje se od 5. rujna 2022. godine.

Članak 3.

Primjenom Cjenika usluga zdravstvene zaštite žena iz članka 1. ove Odluke stavlja se izvan snage Cjenik usluga zdravstvene zaštite žena, Broj: 12-757/22 od 31. ožujka 2022. godine.

Članak 4.

Ova Odluka stupa na snagu danom donošenja.

O D L U K A

Članak 1.

Donosi se Cjenik usluga ordinacija dentalne medicine Doma zdravlja Karlovac, koji se primjenjuju u slučaju kad troškove usluge snosi pacijent osobno.

Članak 2.

Cjenik usluga iz prethodnog članka nalazi se u prilogu ove Odluke i čini njezin sastavni dio, a primjenjuje se od 5. rujna 2022. godine.

Članak 3.

Primjenom Cjenika usluga ordinacija dentalne medicine Doma zdravlja Karlovac iz članka 1. ove Odluke stavlja se izvan snage Cjenik usluga ordinacija dentalne medicine Doma zdravlja Karlovac, Broj: 12-758/22 od 31. ožujka 2022. godine.

Članak 4.

Ova Odluka stupa na snagu danom donošenja.

O D L U K A

Članak 1.

Donosi se Cjenik zdravstvenih usluga u ordinacijama obiteljske medicine, koji se primjenjuje u slučaju kad troškove usluge snosi pacijent osobno.

Članak 2.

Cjenik usluga iz prethodnog članka nalazi se u prilogu ove Odluke i čini njezin sastavni dio, a primjenjuje se od 5. rujna 2022. godine.

Članak 3.

Primjenom Cjenika zdravstvenih usluga u ordinacijama obiteljske medicine iz članka 1. ove Odluke stavlja se izvan snage Cjenik zdravstvenih usluga u ordinacijama obiteljske medicine, Broj: 12-1139/16 od 20. srpnja 2016. godine.

Članak 4.

Ova Odluka stupa na snagu danom donošenja.

O D L U K A

Članak 1.

Donosi se Cjenik RTG usluga, koji se primjenjuje u slučaju kad troškove usluge snosi pacijent osobno.

Članak 2.

Cjenik usluga iz prethodnog članka nalazi se u prilogu ove Odluke i čini njezin sastavni dio, a primjenjuje se od 5. rujna 2022. godine.

Članak 3.

Primjenom Cjenika RTG usluga iz članka 1. ove Odluke stavlja se izvan snage Cjenik RTG usluga, Broj: 12-1077/20 od 28. svibnja 2020. godine.

Članak 4.

Ova Odluka stupa na snagu danom donošenja.

O D L U K A

Članak 1.

Donosi se Cjenik usluga ortodontske ordinacije Doma zdravlja Karlovac, koji se primjenjuje u slučaju kad troškove usluge snosi pacijent osobno.

Članak 2.

Cjenik usluga iz prethodnog članka nalazi se u prilogu ove Odluke i čini njezin sastavni dio, a primjenjuje se od 5. rujna 2022. godine.

Članak 3.

Primjenom Cjenika usluga ortodontske ordinacije Doma zdravlja Karlovac iz članka 1. ove Odluke stavlja se izvan snage Cjenik usluga ortodontske ordinacije Doma zdravlja Karlovac, Broj: 12-2194/19 od 29. studenog 2019. godine.

Članak 4.

Ova Odluka stupa na snagu danom donošenja.

O D L U K A

Članak 1.

Donosi se Cjenik usluga sanitetskog prijevoza, koji se primjenjuje u slučaju kad troškove usluge snosi pacijent osobno.

Članak 2.

Cjenik usluga iz prethodnog članka nalazi se u prilogu ove Odluke i čini njezin sastavni dio, a primjenjuje se od 5. rujna 2022. godine.

Članak 3.

Primjenom Cjenika usluga sanitetskog prijevoza iz članka 1. ove Odluke stavlja se izvan snage Odluka, Broj: 12-1076/13 od 26. rujna 2013. godine.

Članak 4.

Ova Odluka stupa na snagu danom donošenja.

**Točka 2.**

Pod točkom 2. Različito nije bilo rasprave.

Po iscrpljenom dnevnom redu, rad sjednice završio je 2.9.2022. g. u 10.34 sati.

Zapisnik sastavila:

v.r. Andreja Jurković, dipl. iur.

**PREDSJEDNIK UPRAVNOG VIJEĆA**

**Dražen Tufeković, dr. med., spec. opće kirurgije, subspecijalist abdominalne kirurgije**

Prilog:

1. Ispis glasovanja članova Upravnog vijeća putem elektroničke pošte